open-index/open-wikipedia-markdown huggingface dataset:
นางงามจักรวาล 2012

**นางงามจักรวาล 2012** () เป็นการจัดประกวดนางงามจักรวาลครั้งที่ 61 จัดขึ้นในวันที่ 20 ธันวาคม พ.ศ. 2555 (ตามเวลาในประเทศไทย)  และจัดการประกวด ณ พีเอชไลฟ์แอตแพลเนต ฮอลลีวูดรีสอร์ทแอนด์คาสิโน ลาสเวกัส สหรัฐ โดย ไลลา ลอปึช นางงามจักรวาล 2011 จากประเทศแองโกลา มอบมงกุฎให้แก่ โอลิเวีย คัลโป จากสหรัฐ ครองตำแหน่งนางงามจักรวาล 2012 โดยเป็นการชนะเลิศครั้งที่แปดของสหรัฐ

## ผลการประกวด
### ลำดับที่
thumb|right|250px|แผนที่แสดงผลการประกวดนางงามจักรวาล 2012 ของประเทศที่เข้าร่วม

### รางวัลพิเศษ

### การประกวดชุดประจำชาติ

## กรรมการตัดสิน

* ไนเจล บาร์เกอร์ - ช่างภาพแฟชั่น, พิธีกรรายการ The Face
* ดิเอโก โบเนตา - นักร้อง, นักแสดง, นักแต่งเพลง
* สก็อตต์ ดิซิค - นักธุรกิจ, นักแสดงจากรายการ Keeping Up With the Kardashians
* แบรด โกเรสกี - สไตลิสต์
* คลาวเดีย จอร์แดน - พิธีกร, นักแสดง, นางแบบ
* มาซาฮารุ โมริโมโตะ - เชฟจากรายการ Iron Chef และ Iron Chef America
* จิเมนา นาวาร์เรเต - นางงามจักรวาล ปี 2010
* พาโบล แซนโดวาล - นักกีฬาเบสบอลอาชีพ
* ลิซ่า แวนเดอร์พัมพ์ - นักแสดงจากรายการ The Real Housewives of Beverly Hills
* เคอร์รี่ วอลชท์ - นักกีฬาวอลเลย์บอลชายหาดเหรียญทองโอลิมปิก

## ผู้เข้าประกวด
ผู้เข้าประกวด 89 คน ดังต่อไปนี้

## รายละเอียดใน ปี 2012
*  คว้ามงกุฎนางงามจักรวาลได้เป็นคนที่ 8 ของประเทศ มากที่สุดในประวัติศาสตร์
* ประเทศที่เข้ารอบก่อนหน้านี้เมื่อ ปี 2011 ด้วยได้แก่ , , , , ,  และ 
* , ,  เข้ารอบก่อนหน้านี้เมื่อ ปี 2010
*  เข้ารอบก่อนหน้านี้เมื่อ ปี 2009
*  เข้ารอบก่อนหน้านี้เมื่อ ปี 2008
*  เข้ารอบก่อนหน้านี้เมื่อ ปี 2007
*  เข้ารอบก่อนหน้านี้เมื่อ ปี 2005
*  เข้ารอบก่อนหน้านี้เมื่อ ปี 1990
*  เข้ารอบก่อนหน้านี้เมื่อ ปี 1989

*  เข้ารอบได้เป็นปีที่ 5 ติดต่อกัน
*  เข้ารอบได้เป็นปีที่ 4 ติดต่อกัน
*  เข้ารอบ 5 คนสุดท้ายได้เป็นปีที่ 3 ติดต่อกัน
*  เข้ารอบ 10 คนสุดท้ายเป็นปีแรก และเป็นการเข้ารอบลึกที่สุดในการประกวด

*  ได้รับรางวัลนางงามมิตรภาพ เป็นครั้งแรก
*  ได้รับรางวัลชุดประจำชาติยอมเยี่ยม เป็นครั้งแรก
*  ได้รับรางวัลขวัญใจช่างภาพ เป็นครั้งแรก

## อ้างอิง

## แหล่งข้อมูลอื่น

* เว็บไซต์การประกวดนางงามจักรวาลอย่างเป็นทางการ

หมวดหมู่:นางงามจักรวาล
2012
พระครูพิพัฒน์สิริธร (คง สิริมโต)

**หลวงพ่อคง วัดบ้านสวน** (7 มกราคม พ.ศ. 2445 - 23 กันยายน พ.ศ. 2517) อดีตเจ้าคณะตำบลมะกอกเหนือ อำเภอควบขนุน จังหวัดพัทลุง ท่านเป็นศิษย์ของพระครูสิทธยาภิรัต (พระอาจารย์เอียด) วัดดอนศาลา และศึกษาเพิ่มเติมจากตำราไสยศาสตร์ของท่านอาจารย์เฒ่า วัดเขาอ้อ จนมีความรู้แตกฉานและทรงวิทยาคุณในวิชาแขนงนี้ เป็นที่รู้จักและเคราพนับถือจากประชาชนทั่วไปทั้งในจังหวัดพัทลุง และจังหวัดอื่นๆในระยะที่บ้านเมืองไม่สงบสุขจากภัยผู้ก่อการร้ายคอมมิวนิสต์ ท่านกับอาจารย์ชุม ไชยคีรี ได้ร่วมกันจัดสร้างพระเครื่องวัดบ้านสวนขึ้น ประกอบพิธีพุทธาภิเษกและปลุกเสกด้วยตัวท่านเองเมื่อปี พ.ศ. 2511 แล้วนำมาแจกจ่ายให้กับเหล่าทหาร ตำรวจ ข้าราชการ และประชาชนผู้ปฏิบัติหน้าที่เสี่ยงอันตรายทั่วประเทศ และพระเครื่องอีกมากมายที่ได้ทูลเกล้าฯ แด่พระบาทสมเด็จพระมหาภูมิพลอดุลยเดชมหาราช บรมนาถบพิตร 
## ประวัติ
หลวงพ่อท่านเกิดเมื่อวันที่ 7 มกราคม พ.ศ. 2445 ตรงกับสมัยรัชกาลที่ 5 ณ บ้านทุ่งสำโรง ตำบลนาขยาด อำเภอควบขนุน จังหวัดพัทลุง เป็นบุตรของนายสง และนางแย้ม มากหนู มีพี่น้องร่วมกัน 4 คนบรรพชาเป็นสามเณรเมื่อวันที่ 3 กรกฎาคม พ.ศ. 2465 โดยมีพระครูกาชาด (แก้ว) วัดพิกุลทอง เป็นพระอุปัชฌาย์ พระครูสิทธิยาภิรัต (เอียด) วัดดอนศาลา เป็นพระศีลาจารย์ และในปีต่อมาก็ได้รับการอุปสมบทเมื่อวันที่ 21 มิถุนายน พ.ศ. 2466 ณ วัดดอนศาลา โดยมีพระครูกาชาด (แก้ว) วัดพิกุลทอง เป็นพระอุปัชฌาย์ พระอธิการหนู วัดเกาะยาง เป็นพระกรรมวาจาจารย์ ได้รับฉายาว่า **สิริมโต**และคงจำพรรษาอยู่ที่วัดดอนศาลาเหมือนเดิม ในปี พ.ศ. 2500 ได้รับพระราชทานสมณศักดิ์เป็นพระครูชั้นสัญญาบัตรที่ พระครูพิพัฒนน์สิริธร เมื่อวันที่ 5 ธันวาคม พ.ศ. 2500 และท่านได้ดำรงอยู่ในสมณศักดิ์นี้จนกระทั่งมรณภาพเมื่อวันที่ 23 กันยายน พ.ศ. 2517 มีอายุได้ 72 ปี 51 พรรษา
## อ้างอิง
# '''หนังสือรวมสุดยอดพระคณาจารย์ทั้งหมด 180 พระองค์
# หลวงพ่อคง วัดบ้านสวน
# ประวัติหลวงพ่อคง วัดบ้านสวน
# หลวงพ่อคง สิริมโต

หมวดหมู่:พระครูสัญญาบัตร
หมวดหมู่:ภิกษุจากจังหวัดพัทลุง
หมวดหมู่:บุคคลจากอำเภอควนขนุน
รายพระนามคู่อภิเษกสมรสในพระมหากษัตริย์จอร์แดน

**รายพระนามคู่อภิเษกสมรสในพระมหากษัตริย์แห่งจอร์แดน** นับตั้งแต่การสถาปนาราชวงศ์ฮัชไมต์ในปี ค.ศ. 1949 ตั้งแต่พระบรมราชินีในรัชกาลสมเด็จพระราชาธิบดีอับดุลลาห์ที่ 1 แห่งจอร์แดน จนถึงรัชกาลปัจจุบัน ในตำแหน่งพระบรมราชินีของจอร์แดนนั้นเป็นเพียงพระบรมราชินีพระราชชายา แต่ยังไม่ปรากฏว่ามีพระบรมราชินีนาถผู้สำเร็จราชการ

จอร์แดน
จอร์แดน
*
โครงข่ายประสาท

**โครงข่ายประสาท** ( - NN) โดยทั่วไปได้ถูกกล่าวถึงโครงข่ายประสาทชีวภาพในร่างกายของมนุษย์ที่เชื่อมโยงระบบประสาท แต่ในปัจจุบันการใช้งานคำว่าโครงข่ายประสาท ได้ถูกหมายถึงโครงข่ายประสาทเทียม ซึ่งเป็นลักษณะโมเดลในการประมวลผลข้อมูล

## อ้างอิง

หมวดหมู่:Computational neuroscience

หมวดหมู่:สถาปัตยกรรมเครือข่าย
หมวดหมู่:เครือข่าย
หมวดหมู่:เศรษฐมิติ
หมวดหมู่:Information, knowledge, and uncertainty
พระครูวินัยธรรมแก้ว พฺรหฺมสโร

**หลวงพ่อแก้ว** (พ.ศ. 2393 - พ.ศ. 2462) ในบรรดาพระเกจิอาจารย์รุ่นเก่าที่ขึ้นชื่อว่าเข้มขลังและยอดเยี่ยมของลุ่มแม่น้ำแม่กลอง เห็นจะไม่มีผู้ใดเกินยิ่งกว่า หลวงพ่อแก้ว วัดพวงมาลัย สมุทรสงคราม เป็นแน่แท้ที่ท่านมีชื่อเสียงมาก่อนยุคหลวงพ่อคง ธมฺมโชโต วัดบางกะพ้อม และ หลวงพ่อบ่าย วัดช่องลม ฯลฯ วัตถุมงคลที่ท่านสร้างและปลุกเสกเอาไว้มีหลายชนิดทั้งประเภทเครื่องรางและของขลังประเภทเหรียญปั๊ม เหรียญรูปหล่อ แต่ที่นิยมเล่นหากันคือเหรียญรูปเหมือนเหรียญปั๊มรุ่นแรก บล็อกวัด สร้างในปี พ.ศ. 2459 รองลงมาจากเหรียญปั๊มพิมพ์พระพุทธปี พ.ศ. 2459 เหรียญหล่อพิมพ์เศียรโล้นและพิมพ์เศียรแหลม เป็นต้น พุทธคุณเด่นทางด้านคงกระพัน

## ประวัติ
หลวงพ่อท่านเกิดเมื่อปี พ.ศ. 2393 ตรงกับปลายสมัยพระบาทสมเด็จพระนั่งเกล้าเจ้าอยู่หัว ณ ตำบลบางแค อำเภออัมพวา จังหวัดสมุทรสงคราม เป็นบุตรของนายเทียน และนางเนียม ทองพันธุ์ เป็นบุตรคนที่ 2ในจำนวนพี่น้องทั้งหมด 3 คน บรรพชาเป็นสามเณรเมื่อปี พ.ศ. 2403 ขณะมีอายุได้ 10 ปี ณ วัดบางแคใหญ่ อำเภออัมพวา อุปสมบทเมื่อปี พ.ศ. 2413 ณ วัดบางแคใหญ่ โดยมีหลวงพ่อเพ็ง เป็นพระอุปัชฌาย์ ได้รับฉายาว่า **พฺรหฺมสโร** ได้ศึกษาพระธรรมวินัยกับพระอุปัชฌาย์และเรียนหนังสือที่วัดนี้ ได้ศึกษาพุทธาคมครั้งแรกจากบิดาตอนเป็นสามเณรอายุ 15 ปี เนื่องจากบิดาของท่านเป็นทหารในกรมพระราชวังบวรวิไชยชาญ ซึ่งเชี่ยวชาญทางด้านนี้ ศึกษากับหลวงพ่อเพ็ง วัดบางแคใหญ่ ผู้เป็นพระอุปัชฌาย์ และพระอาจารย์เกตุ วัดทองนพคุณ จังหวัดเพชรบุรี (พี่ชายของท่าน) 

ในปี พ.ศ. 2424 ประชาชนนิมนต์ท่านให้ไปเป็นเจ้าอาวาสที่วัดช่องลมเนื่องจากชื่อเสียงของท่านเริ่มโด่งดังในทางคุณวิเศษต่าง ๆ แล้วโดยมาพร้อมกับหลวงพ่อบ่าย ธมฺมโชโต ท่านดำรงตำแหน่งเจ้าอาวาสอยู่ 6 ปี ก็ย้ายมาเป็นเจ้าอาวาสที่วัดพวงมาลัย หลวงพ่อบ่ายจึงเป็นเจ้าอาวาสวัดช่องลมสืบแทน ผู้คนเชื่อว่าท่านมีคุณวิเศษ สามารถล่วงรู้เหตุการณ์ที่อยู่ใกล้ตัวและไกลตัวของท่านทั้งในอดีตและในอนาคตได้อย่างแม่นยำ 

นอกจากนี้ท่านยังได้รับแต่งตั้งเป็น*พระครูวินัยธรรม* ฐานานุกรมในของพระราชาคณะรูปหนึ่ง แต่ไม่ปรากฏแน่ชัดว่ารูปใด

ท่านถึงแก่มรณภาพเมื่อปี พ.ศ. 2462 ในสมัยพระบาทสมเด็จพระมงกุฎเกล้าเจ้าอยู่หัว รวมอายุได้ 69 ปี 49 พรรษา

## อ้างอิง
# **หนังสือรวมสุดยอดพระคณาจารย์ทั้งหมด 180 พระองค์**
# หลวงพ่อแก้ว พรหมสโร 
# ข่าวพระเครื่อง 
# ประวัติหลวงพ่อแก้ว วัดพวงมาลัย 

หมวดหมู่:เจ้าอาวาสวัดช่องลม
หมวดหมู่:ฐานานุกรม
หมวดหมู่:เกจิอาจารย์
หมวดหมู่:บุคคลจากอำเภออัมพวา
หมวดหมู่:ภิกษุจากจังหวัดสมุทรสงคราม
สัญญาณหลอก

**สัญญาณหลอก** () หมายถึง การรายงานเหตุฉุกเฉินเท็จ ซึ่งก่อให้เกิดความแตกตื่นอย่างไม่จำเป็น และ/หรือ การนำทรัพยากร (อาทิ บริการฉุกเฉิน) ไปยังสถานที่ซึ่งไม่จำเป็น เมื่อเวลาผ่านไป สัญญาณหลอกที่เกิดขึ้นซ้ำ ๆ ในพื้นที่แห่งหนึ่ง ๆ อาจทำให้ผู้อยู่อาศัยเริ่มเพิกเฉยต่อสัญญาณทั้งหมด ด้วยรู้ว่าแต่ละครั้งมันอาจเป็นการหลอกลวงก็ได้ แนวคิดของสัญญาณหลอกปรากฏในนิทานเรื่อง "เด็กเลี้ยงแกะ" ของอีสป นอกเหนือจากนั้น สัญญาณหลอกยังสามารถเบี่ยงเบนผู้รับมือเหตุฉุกเฉินไปจากเหตุฉุกเฉินที่เกิดขึ้นจริง และลงเอยด้วยการสูญเสียชีวิตได้

หมวดหมู่:จิตวิทยาสังคม
ปลามีเกราะ

**ปลามีเกราะ** หรือ **ปลาหุ้มเกราะ** () เป็นปลายุคก่อนประวัติศาสตร์ในชั้น (:en:Placodermi) หรือ Placoderm ซึ่งปัจจุบันสูญพันธุ์ไปหมดแล้ว

บรรพบุรุษของปลาถือกำเนิดขึ้นมาในยุคออร์โดวิเชียน (500 ล้านปีก่อน) โดยวิวัฒนาการมาจากสิ่งมีชีวิตที่เรียกว่า แอมฟิออกซัส ที่มีกระดูกอ่อนเป็นกระดูกแกนหลักในร่างกาย และกลายมาเป็นปลาปากกลมที่ไม่มีขากรรไกร หลังจากนั้นก็กลายมาเป็นปลาที่มีเกล็ดแข็งเหมือนเกราะหนาหุ้มตัว  จากนั้นในยุคดีโวเนียน (360 ล้านปีก่อน) จึงเป็นปลาที่มีเกล็ดหุ้มร่างกายอย่างหนาแน่นคล้ายชุดเกราะ มีขากรรไกร ก็คือ ปลามีเกราะปรากฏขึ้นมา โดยแบ่งออกเป็นสองส่วนใหญ่ ๆ คือ เกราะบริเวณส่วนหัว และเกราะบริเวณลำตัว

ปลามีเกราะมีกระจายพันธุ์แพร่หลายทั้งในน้ำจืดและทะเล แบ่งออกได้เป็นอันดับต่าง ๆ ถึง 10 อันดับ (ดูในตาราง)

ปลามีเกราะแพร่พันธุ์ด้วยการแพร่พันธุ์แบบอาศัยเพศ โดยออกเป็นไข่ แต่ก็มีบางจำพวกที่ค้นพบว่าคลอดลูกเป็นตัวด้วย 

โดยปลามีเกราะขนาดใหญ่ที่สุด คือ ดังเคิลออสเตียส ที่มีส่วนหัวและริมฝีปากที่แหลมคมขนาดใหญ่ใช้แทนฟัน มีความยาวเต็มที่ได้ถึง 10 เมตร มีน้ำหนักได้ถึง 3.6-4 ตัน 

## อ้างอิง

หมวดหมู่:ปลา
หมวดหมู่:ปลายุคก่อนประวัติศาสตร์
วาเลนตินา มัตวิเยนโก

thumb|วาเลนตินา มัตวิเยนโกใน ค.ศ. 2007
**วาเลนตินา อีวานอฟนา มัตวิเยนโก** (, เกิด 7 เมษายน ค.ศ. 1949 ในสาธารณรัฐสังคมนิยมโซเวียตยูเครน) ปัจจุบันเป็นนักการเมืองสตรีตำแหน่งสูงสุดในรัสเซีย อดีตผู้ว่าการเซนต์ปีเตอร์สเบิร์ก และประธานสภาสหพันธ์แห่งรัสเซีย เกิดในยูเครน มัตวิเยนโกเริ่มอาชีพการเมืองในคริสต์ทศวรรษ 1980 ในเซนต์ปีเตอร์สเบิร์ก (สมัยนั้นเรียก เลนินกราด) และเลขานุการเอกพรรคคอมมิวนิสต์แห่งสหภาพโซเวียตเขตครัสนอกวาร์เดย์สกี ของนคร ตั้งแต่ ค.ศ. 1984 ถึง 1986 ในคริสต์ทศวรรษ 1990 เธอดำรงตำแหน่งเอกอัครราชทูตรัสเซียประจำมอลตา (ค.ศ. 1991-1995) และกรีซ (ค.ศ. 1997-1998) ระหว่าง ค.ศ. 1998-2003 มัตวิเยนโกเป็นรองนายกรัฐมนตรีรัสเซียฝ่ายสวัสดิการ และเป็นรัฐทูตประธานาธิบดีไปยังเขตสหพันธ์ตะวันตกเฉียงเหนือใน ค.ศ. 2003 ขณะนั้นเธอเป็นพันธมิตรอย่างมั่นคงกับประธานาธิบดีรัสเซีย วลาดีมีร์ ปูติน พันธมิตรซึ่งประกันชัยชนะของเธอในการเลือกตั้งผู้ว่าการนครเซนต์ปีเตอร์สเบิร์ก เมืองเกิดของปูติน

มัตวิเยนโกเป็นผู้นำหญิงคนแรกของเซนต์ปีเตอร์สเบิร์ก เช่นเดียวกับผู้ว่าการหญิงคนแรกในประวัติศาสตร์รัสเซีย นับตั้งแต่จุดเริ่มต้นตำแหน่งของเธอในฐานะผู้ว่าการ เงินภาษีสัดส่วนมากถูกโอนจากงบประมาณสหพันธ์มาสู่ระดับท้องถิ่น และร่วมกับเศรษฐกิจที่กำลังเฟื่องฟูและบรรยากาศแห่งการพัฒนาการลงทุน ทำให้มาตรฐานความเป็นอยู่ในนครดังกล่าวเพิ่มขึ้นอย่างมาก ทำให้ระดับรายได้สูงใกล้เคียงกับกรุงมอสโก และเหนือกว่าเขตการปกครองอื่นของรัสเซียอย่างมาก บทบาทของเซนต์ปีเตอร์สเบิร์กในการเมืองรัสเซียเพิ่มสูงขึ้น เห็นได้จากการย้ายศาลรัฐธรรมนูญแห่งรัสเซียจากกรุงมอสโกใน ค.ศ. 2008 

มัตวิเยนโกพัฒนาเมกะโปรเจ็กต์หลายโครงการในด้านที่อยู่อาศัยและโครงสร้างพื้นฐาน อาทิ การก่อสร้างถนนวงแหวนเซนต์ปีเตอร์สเบิร์ก ซึ่งรวมถึงสะพานบิกโอบูฮอฟสกี (สะพานข้ามแม่น้ำเนวาเพียงแห่งเดียวในนครที่ไม่ใช่สะพานชัก), การก่อสร้างเขื่อนเซนต์ปีเตอร์สเบิร์กจนแล้วเสร็จ ซึ่งมีเป้าประสงค์เพื่อยุติอุทกภัยในเซนต์ปีเตอร์สเบิร์ก, การเปิดทางรถไฟใต้ดินเซนต์ปีเตอร์สเบิร์กสาย 5 และเริ่มต้นการนำที่ดินที่ถูกน้ำทะเลกัดเซาะกลับมาใช้ประโยชน์ (land reclamation) ในอ่าวเนวา สำหรับทำเป็น Marine Facade ใหม่ของนคร (โครงการพัฒนาเขตริมฝั่งที่ใหญ่ที่สุดของยุโรป) ซึ่งมีท่านิวซีแพสเซนเจอร์ด้วย บริษัทผลิตรถยนต์รายใหญ่หลายรายถูกดึงดูดมายังเซนต์ปีเตอร์สเบิร์กหรือพื้นที่ใกล้เคียง ซึ่งมีทั้งโตโยตา เจเนอรัลมอเตอร์ นิสสัน ฮุนไดมอเตอร์ ซูซูกิ แมกนาอินเตอร์เนชันแนล สแกเนีย และ MAN SE (ทั้งหมดมีโรงงานในเขตอุตสาหกรรมชูชารีอยู่แล้ว) จึงเปลี่ยนแปลงนครเป็นศูนย์กลางที่สำคัญของอุตสาหกรรมยานยนต์ในรัสเซีย โดยเน้นบริษัทต่างชาติ การพัฒนาอีกอย่างหนึ่งของมัตวิเยนโก คือ การท่องเที่ยว โดยจนถึง ค.ศ. 2010 จำนวนนักท่องเที่ยวในเซนต์ปีเตอร์สเบิร์กเพิ่มขึ้นเป็นสองเท่าและแตะระดับ 5.2 ล้านคน ซึ่งทำให้นครดังกล่าวอยู่ในห้าศูนย์กลางการท่องเที่ยวที่สำคัญของยุโรป

วันที่ 22 สิงหาคม ค.ศ. 2011 ไม่นานหลังการก่อสร้างเขื่อนเซนต์ปีเตอร์สเบิร์กเสร็จสิ้น มัตวิเยนโกลาออกจากตำแหน่งผู้ว่าการนคร ในฐานะสมาชิกของพรรคยูไนเต็ดรัสเซีย เมื่อวันที่ 21 กันยายน ค.ศ. 2011 เธอได้รับเลือกเป็นประธานสภาสหพันธ์แห่งสหพันธรัฐรัสเซีย ตำแหน่งที่ได้จากการเลือกตั้งสูงสุดเป็นอันดับสามของประเทศ และเป็นตำแหน่งทางการเมืองสูงที่สุดที่ผู้หญิงดำรงในรัสเซียนับตั้งแต่สมัยจักรพรรดินีแคทเธอรีนมหาราชินี

## อ้างอิง

หมวดหมู่:นักการเมืองรัสเซีย
หมวดหมู่:บุคคลจากแคว้นคแมลนึตสกึย
หมวดหมู่:เอกอัครรัฐทูตรัสเซียประจำกรีซ
หมวดหมู่:เอกอัครรัฐทูตรัสเซียประจำมอลตา
หมวดหมู่:รองนายกรัฐมนตรีสตรี
หมวดหมู่:สมาชิกพรรคคอมมิวนิสต์แห่งสหภาพโซเวียต
วงศ์ปลาเตตร้าแอฟริกัน

**วงศ์ปลาเตตร้าแอฟริกัน** () เป็นวงศ์ของปลากระดูกแข็งน้ำจืดในอันดับปลาคาราซิน (Characiformes) วงศ์หนึ่ง ใช้ชื่อวิทยาศาสตร์ว่า Alestidae

เป็นปลากินเนื้อ มีขนาดแตกต่างหลากหลายกันออกไปตั้งแต่ไม่กี่เซนติเมตร จนถึง 6 ฟุต เป็นปลาในอันดับปลาคาราซินที่พบแพร่กระจายพันธุ์เฉพาะทวีปแอฟริกาเท่านั้น

มีทั้งหมด 19 สกุล (ดูในตาราง) ประมาณ 110 ชนิด เป็นปลาที่นิยมตกเป็นเกมกีฬาและเลี้ยงเป็นปลาสวยงาม โดยมีชนิดที่เป็นที่รู้จักกันดี คือ ปลาคองโกเตเตร้า (*Phenacogrammus interruptus*) นิยมเลี้ยงเป็นปลาสวยงาม และในสกุล *[[Hydrocynus]]* ที่นิยมตกเป็นเกมกีฬา ซึ่งในชนิด *[[ปลาไทเกอร์โกไลแอต|H. goliath]]* เป็นปลาในอันดับปลาคาราซินที่มีขนาดใหญ่ที่สุดในโลกอีกด้วย

## อ้างอิง

## แหล่งข้อมูลอื่น
*วงศ์ Alestidae - African tetras  จากFishbase.org 

หมวดหมู่:ปลาตู้
หมวดหมู่:ปลาน้ำจืด
หมวดหมู่:ปลาแอฟริกา
หมวดหมู่:อันดับปลาคาราซิน
หมวดหมู่:วงศ์ปลาเตตร้าแอฟริกัน
วงศ์ปลาปอดแอฟริกา

**วงศ์ปลาปอดแอฟริกา** (วงศ์: Protopteridae; ) เป็นวงศ์ของปลาในชั้นปลาที่มีครีบเป็นพู่ (Sarcopterygii) ในชั้นย่อยปลาปอด (Dipnoi) ในอันดับ Lepidosireniformes หรือปลาปอดยุคใหม่ (ร่วมอันดับเดียวกับปลาปอดอเมริกาใต้)

### ลักษณะ

สำหรับลักษณะของปลาปอดแอฟริกามีลักษณะร่วมกันทางสรีระคือ มีลำตัวเรียวยาวคล้ายปลาไหล มี 6 เหงือกหลัก และ 5 เหงือกย่อย ลำตัวมีลักษณะยาวเต็มที่ประมาณ 1 เมตรหรือเมตรครึ่ง ปลาปอดวงศ์นี้มีความสามารถเอาชีวิตรอดได้ในช่วงแห้งแล้ง โดยการลดการเผาผลาญพลังงานที่เรียกว่า Aestivation โดยขุดรูอยู่ใต้ดินได้ลึกถึง 1 เมตร และหุ้มห่อตัวด้วยเนื้อเยื่อคล้ายรังไหม พบได้ทั่วไปตามหนองน้ำในทวีปแอฟริกา มีตาขนาดเล็ก มีกรามที่แข็งแรงและแหลมคม สามารถขบกัดสัตว์มีเปลือกหรือหอยกินเป็นอาหารได้เป็นอย่างดี จะงอยปากยื่นยาวออกมาและงอนขึ้นข้างบน กล้ามเนื้อมีพละกำลังมาก มีนิสัยก้าวร้าวเมื่อถูกรบกวน แต่กระนั้นก็ยังตกเป็นอาหารของนกกินปลาขนาดใหญ่เสมอ ๆ

### การจำแนก
มีเพียงสกุลเดียว คือ *Protopterus* แบ่งออกได้เป็น 4 ชนิดและแบ่งเป็นชนิดย่อย ๆ ได้อีก คือ

* *[[ปลาปอดเอธิโอปิคัส|P. aethiopicus ]]*-แบ่งออกได้เป็น 3 ชนิดย่อย
* *[[Protopterus amphibius|P. amphibius]]*
* *[[ปลาปอดแอนเนคเทน|P. annectens]]*-แบ่งออกได้เป็น 2 ชนิดย่อย
* *[[Protopterus dolloi|P. dolloi]]*

โดยชนิดที่ใหญ่ที่สุด คือ *P. aethiopicus* ซึ่งสามารถใหญ่ได้ถึง 2 เมตร และชนิดที่เล็กที่สุด คือ *P. amphibius* ซึ่งยาวได้เต็มที่ 44 เซนติเมตร และเป็นชนิดเดียวที่มีพู่เหงือกอยู่ในช่องเหงือกยาวออกมาเห็นได้ชัดเจน คล้ายสัตว์ครึ่งบกครึ่งน้ำ ที่เมื่อไม่เปลี่ยนแปลงไปตามวัยของปลาด้วย

ปลาปอดแอฟริกาเป็นปลาที่ชาวพื้นเมืองใช้ปรุงเป็นอาหารบริโภคกันในท้องถิ่น และนิยมเลี้ยงกันเป็นปลาสวยงามด้วย จัดได้ว่าเป็นปลาที่เลี้ยงได้ง่ายมาก เนื่องจากไม่ต้องให้ออกซิเจนจากเครื่องปั๊มเช่นปลาทั่วไป และกินอาหารได้ง่ายมากทั้งอาหารสดและอาหารเม็ด อีกทั้งในบางชนิดยังแพร่ขยายพันธุ์ในตู้เลี้ยงได้ด้วย

## ดูเพิ่ม
*ปลาปอดอเมริกาใต้

## อ้างอิง

## แหล่งข้อมูลอื่น
*[[กายวิภาค]กล้ามเนื้อของปลาปอดแอฟริกา] 

หมวดหมู่:ปลาปอด
หมวดหมู่:ปลาแอฟริกา
มิสเวิลด์ 2011

**มิสเวิลด์ 2011** เป็นการจัดประกวดมิสเวิลด์ครั้งที่ 61 โดยการประกวดจัดขึ้นในวันที่ 6 พฤศจิกายน พ.ศ. 2554 และจัดขึ้นที่ Earls Court Exhibition Centre กรุงลอนดอน สหราชอาณาจักร โดยผู้ที่ได้รับตำแหน่งมิสเวิลด์ 2554 จะมาสืบต่อตำแหน่งและปฏิบัติหน้าที่ต่อจาก อเล็กซานดรา มิลส์  มิสเวิลด์ 2553 ต่อไป

## ผลการประกวด
#### ตำแหน่งสำคัญ

#### คอนติเนนทอลควีนส์ออฟบิวตี

## ผลการแข่งขันสูงสุด 30 อันดับ

## รางวัลเพิ่มเติม

### กีฬา

### ความสามารถพิเศษ

### ความสวยงามบนชายหาด

### นางแบบ

### งามอย่างมีคุณค่า

#### ออกแบบเสื้อผ้ายอดเยี่ยมสุดในโลก

## ผู้เข้าประกวด
113 ผู้เข้าร่วมการแข่งขันใน มิสเวิลด์ 2011.

## แหล่งข้อมูลอื่น
* เว็บไซต์การประกวดอย่างเป็นทางการ
* Miss World 2011 

## อ้างอิง

หมวดหมู่:มิสเวิลด์
แกรนด์สแลมแชมเปียนชิป

**แกรนด์ สแลม แชมเปี้ยนชิพ** เป็นความสำเร็จใน มวยปล้ำอาชีพ เป็นความแตกต่างเกิดขึ้นกับนักมวยปล้ำมืออาชีพที่ได้รับรางวัลชนะเมื่อได้แชมป์ 4 เส้น ใน WWE หรือ Total Nonstop Action Wrestling 4 รายการโดยทั่วไปมีคุณสมบัติถึง 3 ระดับการแข่งขันชิงแชมป์เดี่ยว และแท็กทีม ซึ่งเหล่านี้การแข่งขันชิงแชมป์โลก แชมป์รองระดับ2และระดับ3 เป็นผลให้แชมป์แกรนด์สแลม นอกจากนี้ยังมีกำเนิด ทริปเปิลคราวน์ แชมเปี้ยนชิพ ซึ่งประกอบด้วยแชมป์ใหญ่, แชมป์อันดับ2และแชมป์แท็กทีม (แชมป์ระดับที่3ไม่นับเป็นทริปเปิลคราวน์)

## สมาคมต่างๆ
### ดับเบิลยูดับเบิลยูอี

#### รูปแบบดั้งเดิม

#### รูปแบบยุคใหม่

### อิมแพ็กเรสต์ลิง

### ริงออฟออเนอร์

## ดูเพิ่ม
*ทริปเปิลคราวน์ แชมเปี้ยนชิพ

## อ้างอิง

หมวดหมู่:เข็มขัดของดับเบิลยูดับเบิลยูอี
หมวดหมู่:เข็มขัดแชมป์ของทีเอ็นเอ
หมวดหมู่:มวยปล้ำอาชีพ
การตรวจการแปรสภาพอัลคาไล

**การตรวจการแปรสภาพอัลคาไล** (Alkali denaturation test) หรือ **การตรวจแอปต์-ดาวนี** (Apt-Downey test) เป็นการตรวจเลือดเพื่อช่วยแยกระหว่างเลือดของแม่และลูก

## วิธีการตรวจ
นำเลือดใส่ลงในหลอดทดลอง แล้วเติมน้ำเปล่าลงไปในหลอดทดลองซึ่งจะทำให้เม็ดเลือดแดงแตกและปล่อยฮีโมโกลบินออกมา หลังจากนั้น นำสารละลายที่ได้มาผสมกับ 1% sodium hydroxide แล้วสังเกตผลที่เกิดขึ้น

## การแปลผล
* ถ้าสารละลายเปลี่ยนเป็นสี "น้ำตาลเหลือง" แสดงว่า เป็นฮีโมโกลบิน (เลือด) ของแม่หรือผู้ใหญ่ เนื่องจากฮีโมโกลบินของผู้ใหญ่นั้นมีความเสถียรน้อยกว่าฮีโมโกลบินของเด็ก
* ถ้าสารละลาย "ไม่เปลี่ยนสี" แสดงว่า เป็นเลือดของลูก เนื่องจากฮีโมโกลบินมีความเสถียร ดังนั้น ทารกแรกเกิดจึงเป็นที่มาของเลือดนั้น

## อ้างอิง

หมวดหมู่:การตรวจเลือด
อาคารอัลชีนู อารังชิส

thumb|อาคารอัลชีนู อารังชิส

**อาคารอัลชีนู อารังชิส** () เป็นตึกระฟ้าที่สูงที่สุดในประเทศบราซิล เริ่มก่อสร้างเมื่อ ค.ศ. 1939 (พ.ศ. 2482) และเปิดทำการเมื่อ ค.ศ. 1947 (พ.ศ. 2490) ได้กลายเป็นตึกที่สูงที่สุดอันดับที่ 4 ของประเทศบราซิล โดยมีความสูง 161 เมตร หรือ 528 ฟุต และมีทั้งหมด 40 ชั้น ตั้งอยู่ที่เมืองเซาเปาลู ประเทศบราซิล

## แหล่งข้อมูลอื่น

* Edifício Altino Arantes ในเอ็มโพริส
* Diagram of Edifício Altino Arantes

## ดูเพิ่ม
* ตึกระฟ้า

หมวดหมู่:ตึกระฟ้าในเซาเปาลู
ปลาทาทูเอีย

**ปลาทาทูเอีย** หรือชื่อที่นิยมเรียกกันในวงการปลาสวยงามว่า **ปลาอามาทัสหางแดง** () เป็นปลาน้ำจืดชนิดหนึ่ง มีชื่อวิทยาศาสตร์ว่า *Hydrolycus tatauaia* จัดอยู่ในวงศ์ปลาฟันสุนัข (Cynodontidae) 

มีรูปร่างและลักษณะคล้ายกับปลาในสกุลเดียวกันคือ *[[Hydrolycus]]* ชนิดอื่น ๆ มาก เช่น ปลาสคอมบิรอยด์ (*H. scomberoides*) หรือ ปลาอามาทัส (*H. armatus*) แต่ทว่า ปลาทาทูเอียจะมีส่วนหัวหรือปากที่เชิดขึ้นน้อยกว่าปลาสคอมบิรอยด์ แต่มากกว่าปลาอามาทัส ลำตัวเพรียวยาวกว่าปลาสคอมบีรอยด์ แต่ก็ไม่เท่าปลาอามาทัส ส่วนท้องโย้ลงมาด้านล่างเป็นสันน้อยกว่าปลาสคอมบีรอยด์ แต่ก็มากกว่าปลาอามาทัส การทรงตัวในน้ำส่วนหัวจะทิ่มลงน้อยกว่าปลาสคอมบีรอยด์ แต่ก็มากกว่าปลาอมาทัสซึ่งมักจะทรงตัวเป็นแนวราบมากกว่า อีกทั้งมีดวงตาที่กลมโตกว่า 

อีกทั้งปลาในสกุลนี้ เมื่อยังเล็ก จะมีสีสันและลักษณะคล้ายคลึงกันมาก ยากแก่การแยกแยะ โดยที่ปลาทาทูเอียจะคงสีครีบและหางเป็นสีส้มแดงจนถึงวัยเติบโตเต็มที่ ขณะที่ยังเป็นปลาวัยรุ่นครีบต่าง ๆ จะเป็นสีทอง

มีขนาดโตเต็มที่ประมาณ 45.5 เซนติเมตร พบกระจายพันธุ์ในลุ่มน้ำอเมซอน ตอนบนของแม่น้ำโอรีโนโกแถบประเทศบราซิล, โคลอมเบีย และกายอานา

นิยมตกกันเป็นเกมกีฬาและเลี้ยงเป็นปลาสวยงาม ซึ่งในบางครั้งอาจพบปะปนกันมาพร้อมกันทั้ง 3 ชนิด และขายในชื่อและราคาเดียวกัน

## อ้างอิง

## แหล่งข้อมูลอื่น
*รูปและข้อมูลจาก Fishbase.org

หมวดหมู่:วงศ์ปลาฟันสุนัข
หมวดหมู่:ปลาตู้
ดับเบิลยูดับเบิลยูอี ยูโรเปียน แชมเปี้ยนชิพ

**ดับเบิลยูดับเบิลยูอี ยูโรเปียน แชมเปี้ยนชิพ** () เป็นตำแหน่งแชมป์เดี่ยวของ WWE ในช่วงปลายปี ค.ศ. 1990 และต้นปี ค.ศ. 2000 ก่อตั้งขึ้นเมื่อปี 26 กุมภาพันธ์ ค.ศ. 1997 ถึง 22 กรกฎาคม ค.ศ. 2002 นักมวยปล้ำหลาย ๆ คนได้ถือแชมป์ยูโรเปียน และแชมป์อินเตอร์คอนติเนนทัล ภายในช่วงเวลาสั้นๆ และสามคนที่ถือแชมป์ทั้งสองพร้อมกัน ได้ใช้ชื่อ **Eurocontinental Champion**

## ประวัติ
เข็มขัดแชมป์ **WWE European Championship** เดิมทีได้เป็นที่รู้จักในชื่อ **World Wrestling Federation (WWF) European Championship** ซึ่งก่อตั้งในปี ค.ศ. 1997 โดยมี เดอะ บริทิชบูลด็อก กลายเป็นแชมป์คนแรกจากการชนะทัวร์นาเมนต์ที่จัดขึ้นในช่วงหลายรายการในประเทศเยอรมนี ซึ่งได้เอาชนะ โอเวน ฮาร์ต ในรอบชิงชนะเลิศ เมื่อได้เข็มขัดที่ชนะมา ชอว์น ไมเคิลส์ ได้กลายเป็นแชมป์แกรนด์สแลมคนแรกของ WWE และเป็นนักมวยปล้ำคนเดียวที่ได้ทั้งแชมป์โลก WWF และแชมป์ยุโรปในเวลาเดียวกัน

## ยูโรคอนติเนนทัลแชมเปี้ยนชิพ
ในศึกสแมคดาวน์ (10 กุมภาพันธ์ ค.ศ. 2000) Kurt Angle ได้คว้าแชมป์ยูโรเปียน จากการเอาชนะ Val Venis ในศึกโนเวย์เอาท์ (2000) 17 วันต่อมา Kurt Angle เอาชนะ Chris Jericho ในการชิงแชมป์อินเตอร์คอนติเนนทัล และกลายเป็นชายคนที่สามที่จะถือเข็มขัดแชมป์อินเตอร์คอนติเนนทัล และแชมป์ยูโรเปียนทั้งสองไว้

## การรวมแชมป์
**WWE European Championship** ในขณะที่มันเป็นที่รู้จักกัน ต่อมาได้ถูกรวมแชมป์เข้ากับ **WWE Intercontinental Championship** ในแมทช์การปล้ำไต่บันไดในวันที่ 22 กรกฎาคม ค.ศ. 2002 ในขณะในแชมป์อินเตอร์คอนติเนนทัล ร็อบ แวน แดม ได้เอาชนะคว้าแชมป์แชมป์ยูโรเปียนมาจาก เจฟฟ์ ฮาร์ดี

## สถิติการครอง

## อ้างอิง

## แหล่งข้อมูลอื่น
* WWE European Title History

หมวดหมู่:เข็มขัดของดับเบิลยูดับเบิลยูอี
หมวดหมู่:แชมเปี้ยนชิพของมวยปล้ำประเภทระดับภูมิภาค
ปลาคู้

**ปลาคู้** หรือ **ปลาเปคู** ( *ปากู*)  หรือที่นิยมเรียกกันในเชิงการเกษตรว่า **ปลาจะละเม็ดน้ำจืด** เป็นชื่อสามัญที่เรียกปลาน้ำจืดจำพวกหนึ่งในวงศ์ปลาคาราซิน (Characidae) ในวงศ์ย่อย Serrasalminae หรือวงศ์ย่อยของปลาปิรันยา

ปลาคู้มีรูปร่างโดยรวมคล้ายกับปลาปิรันยาซึ่งอยู่ในวงศ์ย่อยเดียวกัน หากแต่อยู่ต่างสกุลกัน โดยปลาคู้นั้นจะมีรูปร่างที่ใหญ่โตกว่าปลาปิรันยามาก โดยอาจยาวได้ถึง 80-110 เซนติเมตร และอาจหนักได้เกือบ 40 กิโลกรัม และมีพฤติกรรมที่ต่างกัน คือ ปลาคู้จะกินได้ทั้งพืชและสัตว์ โดยบางครั้งอาจจะขึ้นไปบนผิวน้ำเพื่อรอกินผลไม้หรือลูกไม้ที่ร่วงหล่นจากต้นได้เลย ขณะที่ปลาปิรันยาจะกินแต่เนื้อเพียงอย่างเดียว

อีกประการหนึ่งที่แตกต่างกัน คือ ฟันและกรามของปลาคู้แม้จะแข็งแรงและแหลมคม แต่ก็ไม่เป็นซี่แหลมเหมือนปลาปิรันยา และกรามล่างจะไม่ยื่นยาวออกมาจนเห็นได้ชัด

ปลาคู้มักอาศัยอยู่รวมกันเป็นฝูง กระจายพันธุ์ในลุ่มแม่น้ำขนาดใหญ่ในทวีปอเมริกาใต้เช่น อเมซอน, โอรีโนโก เป็นต้น
thumb|150px|left|รูปแสดงให้เห็นถึงฟันของปลาคู้
ปลาที่ได้ชื่อว่าเป็น ปลาคู้ จะเป็นปลาที่อยู่ในสกุล *[[Acnodon]],  [[ปลาคู้ดำ|Colossoma]], [[Metynnis]], [[Mylesinus]], [[Mylossoma]], [[Ossubtus]], [[Piaractus]], [[Tometes]]* และ*[[Utiaritichthys]]* 

เป็นปลาที่นิยมเลี้ยงกันเป็นปลาเศรษฐกิจในหลายส่วนของโลกรวมถึงในประเทศไทยด้วย เนื่องจากเป็นปลาที่โตได้เร็วมาก กินเก่ง กินอาหารได้ไม่เลือก อีกทั้งยังพบว่าเป็นปลาที่ช่วยในการกำจัดหอยเชอรี่อันเป็นศัตรูข้าวที่สำคัญได้อีกด้วย ประกอบกับเนื้อมีรสชาติอร่อยสามารถปรุงเป็นอาหารได้หลากหลาย อีกทั้งนิยมตกกันเป็นเกมกีฬาด้วย  แต่ด้วยความแพร่หลายนี้ ทำให้กลายเป็นปัญหาของชนิดพันธุ์ต่างถิ่นในบางพื้นที่

สำหรับในประเทศไทย ชนิดของปลาคู้ที่นำเข้ามาและนิยมเลี้ยงกันอย่างแพร่หลาย คือ ปลาคู้แดง (*Piaractus brachypomus*) และปลาคู้ดำ (*Colossoma macropomum*) ซึ่งเป็นชนิดที่ใหญ่ที่สุด  ซึ่งทั้งสองชนิดนี้ยังนิยมเลี้ยงกันเป็นปลาสวยงามด้วย

ปลาคู้ แม้จะได้ชื่อว่าไม่เป็นปลาอันตรายต่อมนุษย์เท่ากับปลาปิรันยา แต่ที่ปาปัวนิวกินีและสหรัฐอเมริกา กลับมีปลาคู้ที่มีพฤติกรรมกัดอัณฑะของผู้ที่ตกปลาหรือลงไปว่ายน้ำในแม่น้ำถึงขั้นเสียชีวิตมาแล้ว

## ดูเพิ่ม
*ปลาปิรันยา
*ปลาซิลเวอร์ดอลลาร์

## อ้างอิง

หมวดหมู่:ปลาเศรษฐกิจ
หมวดหมู่:ชนิดพันธุ์ต่างถิ่น
หมวดหมู่:วงศ์ปลาคาราซินหมวดหมู่:วงศ์ปลาปิรันยา
หมวดหมู่:ปลาทวีปอเมริกาใต้
หมวดหมู่:ปลาน้ำจืด
หมวดหมู่:ปลาตู้
หมวดหมู่:ปลาแบ่งตามชื่อสามัญ
ปลาวัวปิกาโซ

**ปลาวัวปิกาโซ** หรือ **ปลาวัวข้าวหลามตัด** (, ฮาวาย: Humuhumu) เป็นปลากระดูกแข็งทะเลชนิดหนึ่ง มีชื่อวิทยาศาสตร์ว่า *Rhinecanthus aculeatus* อยู่ในวงศ์ปลาวัว (Balistidae)

มีรูปร่างกลมรีคล้ายรูปไข่ ปากมีขนาดเล็กแต่มีฟันแหลมคม ส่วนหน้าและจะงอยปากยาว มีลักษณะเฉพาะ คือ ลวดลายบนลำตัวที่จะเป็นแถบสีสดขีดไปมาเหมือนไม่ได้ตั้งใจจะให้เป็นหรือตั้งใจวาด ทั้งสีเขียวมะกอก, สีดำ, ฟ้า, เหลือง บนพื้นสีขาว แต่แลดูแล้วสวยงาม เหมือนกับภาพวาดของปาโบล ปิกาโซ จิตรกรชื่อดังระดับโลก อันเป็นที่มาของชื่อเรียก

มีความยาวเมื่อโตเต็มที่ประมาณ 25–30 เซนติเมตร พบกระจายพันธุ์ในแถบอินโด-แปซิฟิก ในน่านน้ำไทย พบได้ทางฝั่งทะเลอันดามันทางภาคใต้แต่ก็พบในปริมาณที่น้อยมาก

กินอาหารจำพวกสัตว์น้ำไม่มีกระดูกสันหลังชนิดต่าง ๆ เช่น มอลลัสคา, ครัสตาเชียน รวมทั้งปะการังและสาหร่ายด้วย โดยออกหากินในเวลากลางวัน และนอนหลับพักผ่อนตามโขดหินหรือแนวปะการังในเวลากลางคืน

นิยมเลี้ยงเป็นปลาสวยงาม โดยสามารถเลี้ยงรวมกับปลาชนิดอื่นที่มีขนาดและพฤติกรรมใกล้เคียงกันได้เป็นอย่างดี เนื่องจากแม้จะเป็นปลาก้าวร้าว แต่ก็ไม่ถึงกับดุร้ายเกินไปนัก ซึ่งผู้เลี้ยงสามารถฝึกให้กินอาหารจากมือได้ด้วย แต่ก็ต้องระวังเพราะมีฟันที่แหลมคมมาก ซึ่งปลาที่ถูกขายกันในตลาดปลาสวยงามนั้น โดยมากเป็นปลาขนาดเล็ก และนำเข้ามาจากประเทศอินโดนีเซียและทะเลฟิลิปปิน

## อ้างอิง

## แหล่งข้อมูลอื่น
* รูปและข้อมูลจาก Fishbase.org

หมวดหมู่:ปลาที่พบในประเทศไทย
หมวดหมู่:ปลาที่พบในประเทศอินเดีย
หมวดหมู่:ปลาที่พบในประเทศออสเตรเลีย
หมวดหมู่:วงศ์ปลาวัว
หมวดหมู่:ปลาตู้
วงศ์ปลาวัว

**วงศ์ปลาวัว** หรือ **วงศ์ปลางัว** หรือ **วงศ์ปลากวาง** (วงศ์: Balistidae; ; ฮาวาย: Humuhumu) เป็นวงศ์ของปลากระดูกแข็งทะเลวงศ์หนึ่ง อยู่ในอันดับปลาปักเป้า (Tetraodontiformes)

มีรูปร่างโดยรวม ลำตัวกว้างแบนเป็นทรงกลมรีคล้ายรูปไข่ ข้างตำแหน่งตาอยู่สูงบริเวณด้านบนของหัว ที่ครีบหลังอันแรกจะมีหนามแข็ง 3 อัน  สามารถพับเก็บได้  และจะตั้งขึ้นได้เพื่อใช้ในการข่มขู่ศัตรู   มีก้านครีบหางจำนวน 12 ก้าน และ 18 ก้านครีบที่ครีบหลัง  มีเกล็ดที่ใหญ่แข็งและหนังหนา  ส่วนของใบหน้ายาวและยื่นแหลมออกมา ปากมีขนาดเล็ก ภายในมีฟัน 4 ซี่ที่ด้านนอก และด้านในอีก 3 ซี่ ที่แหลมคมมาก ใช้สำหรับขบกัดสัตว์มีเปลือกต่าง ๆ กินเป็นอาหาร รวมถึงฟองน้ำ, ปะการัง, สาหร่าย หรือเม่นทะเลด้วย  เช่นเดียวกับปลาปักเป้า อันเป็นปลาในอันดับเดียวกัน แต่อยู่ต่างวงศ์กัน พบกระจายพันธุ์ในทะเลเขตร้อนและเขตอบอุ่น เช่น อินโด-แปซิฟิก, หมู่เกาะฮาวาย, ทะเลแดง, มหาสมุทรอินเดีย, ทะเลอันดามัน, อ่าวไทย, ทะเลฟิลิปปิน และมหาสมุทรแอตแลนติก

ตาของปลาวัวสามารถกลอกกลิ้งไปมาได้ อันเป็นลักษณะเฉพาะ โดยปกติแล้ว เป็นปลาที่มีอุปนิสัยดุร้าวก้าวร้าวมาก มักไล่กัดปลาอื่นหรือแม้แต่พวกเดียวกันเองที่รุกล้ำเข้ามาในถิ่นที่อยู่อาศัย เป็นปลาที่จะหากินและอาศัยอยู่ในแนวปะการัง มีพฤติกรรมหากินโดยซอกซอนหากินเอาในแนวปะการังในเวลากลางวัน และนอนหลับพักผ่อนในเวลากลางคืน เป็นปลาที่ว่ายน้ำได้รวดเร็วมากโดยใช้ครีบหลัก ๆ ทั้ง 2 ครีบในด้านบนและด้านล่างของลำตัว ขณะที่ครีบหางใช้เป็นตัวควบคุมทิศทาง

เป็นปลาที่มีพฤติกรรมผสมพันธุ์วางไข่ โดยวางไข่ตามพื้นในรังซึ่งตัวผู้จะทำหน้าที่เฝ้าระวัง ซึ่งบางชนิดจะมีนิสัยดุร้ายมากในช่วงนี้

โดยมากแล้วเป็นปลาที่มีสีสันและลวดลายสวยงามสดใสมาก จึงเป็นที่นิยมมากของนักดำน้ำและนิยมเลี้ยงเป็นปลาสวยงามด้วย  แต่ว่าเป็นปลาที่ดุร้ายมาก สามารถพุ่งเข้ากัดจนเป็นแผลเหวอะหรือไล่มนุษย์ซึ่งเป็นสัตว์ที่ใหญ่กว่ามากได้อย่างไม่เกรงกลัว

มีขนาดความยาวโดยเฉลี่ยประมาณ 25–50 เซนติเมตร โดยมีชนิดที่ใหญ่ที่สุด คือ ปลาวัวไททัน (*Balistoides viridescens*) ที่ใหญ่ได้ถึง 75 เซนติเมตร หรือราว 1 เมตร และนับเป็นชนิดที่อันตรายมาก เพราะมีรายงานการกัดและไล่นักดำน้ำมาแล้วในหลายที่

## การจำแนก
แบ่งออกได้เป็น 12 สกุล ประมาณ 40 ชนิด
**[[Abalistes]]* Jordan and Seale, 1906    
**[[Balistapus]]* Tilesius, 1820    
**[[Balistes]]* Linnaeus, 1758  
**[[Balistoides]]* Fraser-Brunner, 1935    
**[[Canthidermis]]* Swainson, 1839   
**[[Melichthys]]* Swainson, 1839    
**[[Odonus]]* Gistel, 1848    
**[[Pseudobalistes]]* Bleeker, 1865    
**[[Rhinecanthus]]* Swainson, 1839    
**[[Sufflamen]]* Jordan, 1916    
**[[Xanthichthys]]* Kaup in Richardson, 1856    
**[[Xenobalistes]]* Matsuura, 1981
[thumb|200px|รอย[แผลจากการกัดของปลาวัว]]
## อ้างอิง

## แหล่งข้อมูลอื่น
*จาก Fishbse.org 

หมวดหมู่:ปลาน้ำเค็ม
หมวดหมู่:อันดับปลาปักเป้า
หมวดหมู่:ปลาตู้
หมวดหมู่:ปลาที่พบในประเทศไทย
หมวดหมู่:ปลาที่พบในประเทศอินเดีย
หมวดหมู่:ปลาที่พบในประเทศออสเตรเลีย
หมวดหมู่:วงศ์ปลาวัว
ปลาวัวดำ

**ปลาวัวดำ** () เป็นปลาทะเลชนิดหนึ่ง มีชื่อวิทยาศาสตร์ว่า *Odonus niger* อยู่ในวงศ์ปลาวัว (Balistidae) จัดเป็นปลาเพียงชนิดเดียวที่อยู่ในสกุล *Odonus*
## ลักษณะ
มีลำตัวแบนข้างเป็นรูปไข่ ครีบหางเว้าลึกเป็นรูปพระจันทร์เสี้ยวมีปลายเรียว ตัวมีสีน้ำเงินอมเทา ปากมีลายคาดสีน้ำเงินถึงครีบอกและตา ขอบเกล็ดเป็นตารางเห็นได้ชัด ครีบหลังและครีบก้นมีขอบสีน้ำเงิน มีส่วนหัวที่ใหญ่ปลาวัวสกุลอื่น ๆ  แม้ครีบต่าง ๆ จะมีขนาดเล็กทำให้ว่ายน้ำได้ไม่เร็วนัก แต่ก็คล่องแล่ว กินกุ้ง, หอย, ปู และสัตว์หน้าดินต่าง ๆ  รวมถึงฟองน้ำและแพลงก์ตอน เป็นอาหาร

มีขนาดใหญ่ที่สุดประมาณ  50 เซนติเมตร แต่มีขนาดโดยเฉลี่ยประมาณ 30 เซนติเมตร 
## ที่อยู่
อาศัยในแนวปะการังของแถบอินโด-แปซิฟิก พบได้ตั้งแต่ความลึก 0–35 เมตร ตั้งแต่ชายฝั่งทวีปแอฟริกาในด้านแอฟริกาใต้, ทะเลแดง, นิวแคลิโดเนีย และเกรตแบร์ริเออร์รีฟ ในน่านน้ำไทยพบได้ในฝั่งของทะเลอันดามัน และทะเลอ่าวไทย  ปากอ่าวปัตตานี แต่เป็นปลาที่พบได้น้อยมาก 

เป็นปลาที่ใช้ตกและบริโภคได้ เนื้อมีรสชาติดี และนิยมเลี้ยงเป็นปลาสวยงาม นับว่าเป็นปลาวัวอีกชนิดหนึ่งที่เลี้ยงได้ง่าย แต่ไม่ควรเลี้ยงรวมกับสัตว์ไม่มีกระดูกสันหลังอย่างอื่น เพราะจะถูกกินเป็นอาหารได้ และควรเลี้ยงในตู้ที่มีความจุน้ำขนาดใหญ่

## อ้างอิง

## แหล่งข้อมูลอื่น
*รูปและข้อมูลจาก Fishbase.org

หมวดหมู่:วงศ์ปลาวัว
หมวดหมู่:ปลาตู้
หมวดหมู่:ปลาที่พบในประเทศไทย
หมวดหมู่:ปลาที่พบในประเทศอินเดีย
หมวดหมู่:ปลาแอฟริกา
หมวดหมู่:ปลาที่พบในประเทศออสเตรเลีย
หมวดหมู่:ปลาชนิดเดียว
อัครทูตสวรรค์ราฟาเอล

**ราฟาเอล** หรือ**อิสรอฟีล** (, *Rāfāʾēl*, "พระเจ้าเป็นผู้ทรงรักษา" "พระเจ้าทรงรักษา" "พระเจ้าได้โปรดรักษา", ‎, *Isrāfīl*) เป็นอัครทูตสวรรค์ตามความเชื่อในศาสนายูดาห์ ศาสนาคริสต์ และศาสนาอิสลาม เชื่อกันว่าเป็นผู้ทำหน้าที่รักษาโรค

## ศาสนาคริสต์
เรื่องราวของอัครทูตสวรรค์ราฟาเอลปรากฏครั้งแรกในหนังสือโทบิตซึ่งเป็นคัมภีร์อธิกธรรม ว่า โทบิตเป็นชาวอิสราเอลที่ถูกจับมาเป็นเชลยที่นครนีนะเวห์ โทบิตเป็นผู้ชอบธรรมเฉพาะพระพักตร์พระเจ้า แต่แม้จะทำดีช่วยเหลือเพื่อนร่วมชาติ ช่วยฝังศพคนตาย แต่โทบิตกลับหมดสิ้นทรัพย์สินเงินทองแถมยังตาบอด พระเจ้ามอบหมายให้ทูตสวรรค์ราฟาเอลเป็นผู้ช่วยเหลือโทบียาห์บุตรชายโทบิตระหว่างเดินทางไปเอาเงินที่ฝากไว้กับเพื่อนต่างเมืองเมื่อ 20 ปีก่อน ตลอดการเดินทางท่านคุ้มครองโทบียาห์ให้พ้นจากอันตรายต่าง ๆ และหาภรรยาที่ดีให้ จนกลับมาหาโทบิตและมารดาได้สำเร็จ ท่านได้บอกวิธีรักษาดวงตาแก่โทบียาห์จนทำให้โทบิตหายจากการตาบอด คริสต์ศาสนิกชนบางนิกายจึงนับถือว่าราฟาเอลเป็นนักบุญองค์อุปถัมภ์ผู้เดินทางและแพทย์

## ศาสนาอิสลาม
**อิสรอฟีล** ในความเชื่อของศาสนาอิสลาม คือ มลาอีกัตตนหนึ่งในสิบตนที่สำคัญที่สุด มีหน้าที่เป่าแตรสองครั้ง การเป่าครั้งแรกเป็นการประกาศจุดจบของโลก สิ่งมีชีวิตทั้งสิ้นจะตกใจ และจะม้วยมรณะ เมื่อเป่าครั้งที่สองทุกชีวิตที่ได้ตายไปแล้วทั้งหมดในอดีตก็จะถูกทำให้ฟื้นคืนชีพขึ้นมาอีกครั้ง เพื่อไปชุมนุมที่อัลมะฮ์ชัร

## อ้างอิง

* อิสรอฟีล ผู้มีหน้าที่เป่าแตรสองครั้ง โดยอะบู อิสรอฟีล

## ดูเพิ่ม
* อัครทูตสวรรค์
* มลาอิกะฮ์ 

หมวดหมู่:ทูตสวรรค์
หมวดหมู่:นักบุญจากพันธสัญญาเดิม
หมวดหมู่:คำและวลีภาษาฮีบรู
หมวดหมู่:หนังสือโทบิต
ประมูล

**ประมูล** อาจหมายถึง 

* การประมูล (auction) - การเสนอราคาแข่งขันกันในการซื้อหรือขายทรัพย์สิน
* ประมูล สุวรรณศร - นักนิติศาสตร์ชาวไทย
* ประมูล อุณหธูป - นักเขียนชาวไทย
* ประมูลดอตคอม (pramool.com) - เว็บไซต์ไทยสำหรับจำหน่ายสินค้า
ปลาวัวลายส้ม

**ปลาวัวลายส้ม** หรือ **ปลาวัวหางเหลือง** () เป็นปลาทะเลชนิดหนึ่ง มีชื่อวิทยาศาสตร์ว่า *Balistapus undulatus* อยู่ในวงศ์ปลาวัว (Balistidae)  เป็นเพียงชนิดเดียวนั้นที่อยู่ในสกุล *Balistapus*

ลักษณะลำตัวแบนทางด้านข้างตาเล็กอยู่เยื้องขึ้นไปใกล้ส่วนหลัง ปากมีขนาดเล็ก ครีบหลังมี 2 ตอนแยกออกจากกัน ตอนหน้ามีก้านครีบแข็งตอนหลังเป็นครีบอ่อนโค้งไปตามแนวลำตัว เช่นเดียวกับครีบก้น ครีบหูเล็กครีบท้องสั้นครีบหางปลายตัดและเว้าตรงกลางเพียงเล็กน้อย โดยที่ครีบหลังอันหน้าสุดได้ลดรูปไปเหลือเป็นเพียงก้านครีบแข็งอันเดียวมองเห็นได้ชัด มีลักษณะคล้ายกับเขาสัตว์ ซึ่งเป็นเอกลักษณะเฉพาะ

มีขนาดความยาวเมื่อโตเต็มที่ประมาณ 30 เซนติเมตร พื้นผิวลำตัวเป็นสีเขียวไพรและมีลายคาดสีส้มตามแนวเฉียงจากปากและหลังลงมายังครีบก้นและหางจำนวนประมาณ18-20 เส้นครีบหลังตอนท้ายและครีบก้นมีก้านครีบอ่อนสีส้ม ครีบหางสีส้มสลับลายเส้นสีน้ำเงินตรงโคนหางก่อนถึงครีบหางมีปานสีดำ

พบกระจายพันธุ์อยู่ตามแนวปะการังและกองหินใต้น้ำทางของมหาสมุทรอินเดีย  โดยไม่พบในอ่าวไทย พบได้ตั้งแต่ความลึกประมาณ 2-50 เมตร เป็นปลาวัวอีกชนิดหนึ่งที่นิยมเลี้ยงเป็นปลาสวยงาม 

## อ้างอิง

## แหล่งข้อมูลอื่น
*รูปและข้อมูลจาก Fishbase.org

หมวดหมู่:วงศ์ปลาวัว
หมวดหมู่:ปลาที่พบในประเทศไทย
หมวดหมู่:ปลาตู้
23310 ศิริวัน

**23310 ศิริวัน** () เป็นดาวเคราะห์น้อยดวงหนึ่งในแถบดาวเคราะห์น้อยของระบบสุริยะ มีคาบการโคจร 1240.4205508 วัน (3.40 ปี) ค้นพบเมื่อวันที่ 4 มกราคม พ.ศ. 2544

23310 ศิริวัน ตั้งชื่อจากนามสกุลของนางสาวณัฐนรี ศิริวัน นักเรียนโรงเรียนเตรียมอุดมศึกษาในขณะนั้น ที่เป็นหนึ่งในสามสมาชิกกลุ่มตัวแทนประเทศไทย ไปประกวดโครงงานของนักวิทยาศาสตร์รุ่นเยาว์ งาน Intel International Science and Engineering Fair หรือ ISEF ที่สหรัฐอเมริกา เรื่องรูปแบบการหุบของใบไมยราบ ซึ่งได้อันดับ 1 ของโลก เมื่อปี พ.ศ. 2550

## อ้างอิง

หมวดหมู่:ดาวเคราะห์น้อย
พระสมุห์เจือ ปิยสีโล

**พระสมุห์เจือ ปิยสีโล** เป็นพระเกจิอาจารย์ อดีตรองเจ้าอาวาสวัดกลางบางแก้ว 

## ประวัติ
**พระสมุห์เจือ ปิยสีโล**  เกิดเมื่อวันที่ 15 พฤษภาคม พ.ศ. 2468 ณ บ้านท้ายคุ้ง ตำบลไทยยาวาส อำเภอนครชัยศรี จังหวัดนครปฐม ตรงกับปลายรัชสมัยพระบาทสมเด็จพระมงกุฎเกล้าเจ้าอยู่หัว บิดา-มารดา ชื่อ นายแพและนางบู่ เนตรประไพ เมื่อครั้นวัยเยาว์ ท่านเรียนจบชั้นประถมศึกษาปีที่ 4 จากโรงเรียนวัดประชานาถ (วัดโคกแขก) แล้วมาช่วย ครอบครัวทำนา หาเลี้ยงชีพ จนอายุ 26 ปี จึงกราบลาบิดามารดาไปอุปสมบทเป็นพระภิกษุ ณ พัทธสีมาวัดกลางบางแก้ว โดยมีพระพุทธวิถีนายก (เพิ่ม ปุญฺญวสโน) เจ้าอาวาสวัดกลางบางแก้ว เป็นพระอุปัชฌาย์, พระธรรมธรมูล วัดกลางบางแก้ว เป็นพระกรรมวาจาจารย์ และพระครูพุทธไชยศิริ (ผูก) วัดใหม่สุประดิษฐาราม เป็นพระอนุสาวนาจารย์ หลังจากอุปสมบทแล้วท่านก็มา ศึกษาเล่าเรียนพระปริยัติธรรมอย่างมุ่งมั่น สามารถสอบได้นักธรรมชั้นตรี-โท-เอก และได้รับตำแหน่งรองเจ้าอาวาสวัดกลางบางแก้วเมื่อปี พ.ศ. 2528 หลงจากที่ปฏิเสธตำแหน่งเจ้าอาวาสมาครั้งหนึ่ง  

หลวงปู่ท่านได้สร้างวัตถุมงคลมากมาย มีทั้งเบี้ยแก้ และทางด้านแคล้วคลาด เมตตามหานิยม ป้องกันคุณไสยต่าง ๆ นอกจากนี้ท่านยังสร้างวัตถุมงคลต่าง ๆ แจกให้กับลูกศิษย์ เช่น หลวงปู่เจือ รุ่น 1 พ.ศ. 2534 เนื้อเงิน เนื้อกะไหล่ทอง รูปหล่อลอยองค์ รูปเหมือนบูชา พระพิฆเนศวรบูชา พระกริ่งนเรศวรตรึงไตรภพ พระพิมพ์ปรกโพธิ์เนื้อผง พระนางพญาสะดุ้งกลับเนื้อผงขมิ้นเสก และเนื้อดินเผา พระพิมพ์เศียรโล้น พระพิมพ์ซุ้มแหลม พระขุนแผนเคลือบ เหรียญหล่อหลวงปู่เจือ พระปิดตา เนื้อผง ผ้ายันต์และยาจินดามณี แต่น่าเสียดายที่ท่านได้ถึงแก่มรณภาพอย่างกะทันหันเมื่อวันที่ 29 ธันวาคม พ.ศ. 2552 สิริอายุได้ 84 ปี 58 พรรษา

## อ้างอิง
# http://jcmiracle.multiply.com/journal/item/18 
# ประวัติหลวงปู่เจือ

หมวดหมู่:เกจิอาจารย์
หมวดหมู่:ฐานานุกรม
หมวดหมู่:ภิกษุในสังกัดคณะสงฆ์มหานิกาย
หมวดหมู่:ภิกษุจากจังหวัดนครปฐม
หมวดหมู่:บุคคลจากอำเภอนครชัยศรี
วงศ์ปลาวัวจมูกสั้น

**วงศ์ปลาวัวจมูกสั้น** (วงศ์: Triacanthidae, ) เป็นวงศ์ของปลาทะเลกระดูกแข็งวงศ์หนึ่ง อยู่ในอันดับปลาปักเป้า (Tetraodontiformes)

มีรูปร่างและลักษณะโดยรวมคล้ายกับปลาในวงศ์ปลาวัว (Balistidae) หรือวงศ์ปลาวัวจมูกยาว (Monacanthidae) ซึ่งเป็นปลาที่อยู่ต่างวงศ์กัน แต่อยู่ในอันดับเดียวกัน คือ มีผิวที่หยาบเหนียว หรือเป็นแผ่นกระดูกหนาเรียงติดต่อกัน มีฟันแหลมคมต่อกันเป็นแผ่น ใช้สำหรับแทะเล็มหาอาหารจำพวกครัสตาเชียนหรือหอยหรือสัตว์น้ำขนาดเล็กต่าง ๆ ตามแนวปะการังและพื้นทะเล มีก้านครีบหลังก้านแรกเป็นแท่งกระดูกใหญ่ ซึ่งแหลมและแข็งแรงคล้ายเขาสัตว์ ซึ่งสำหรับปลาในวงศ์ปลาวัวจมูกสั้นแล้ว จะมีเงี่ยง 2 เงี่ยงที่แหลมคมและแข็งแรงบริเวณส่วนหน้าอกยื่นออกมาแหลมยาวอย่างเห็นได้ชัดเจน ซึ่งสามารถใช้จับตั้งวางกับพื้นได้ อันเป็นที่มาของชื่อเรียกในภาษาอังกฤษ

ครีบหลังมีก้านครีบ 20-26 ก้าน ขณะที่ครีบก้นมีก้านครีบ 13-22 ก้าน

มีส่วนหน้าและจะงอยปากที่สั้นทู่กว่าเมื่อเทียบกับปลาใน 2 วงศ์ข้างต้นอย่างเห็นได้ชัด มีขนาดโดยเฉลี่ยประมาณ 15-30 เซนติเมตร เป็นปลาที่มักพบในแนวปะการังและบริเวณใกล้ชายฝั่งหรือตามปากแม่น้ำ ในเขตร้อนหรือเขตอบอุ่นของอินโดแปซิฟิก ซึ่งในบางชนิดอาจปรับตัวให้เข้ากับน้ำกร่อยได้ด้วย

ซึ่งคำว่า Triacanthidae ซึ่งใช้เป็นชื่อทางวิทยาศาสตร์มาจากภาษากรีก คำว่า "Tri" หมายถึง "สาม" ผสมกับคำว่า "Akantha" ซึ่งหมายถึง "หนาม"

## การจำแนก
* สกุล †*[[Acanthopleurus]]* (สูญพันธุ์แล้วตั้งแต่ยุคโอลิโกซีน)
** †*[[Acanthopleurus serratus]]*
* สกุล *[[Pseudotriacanthus]]*
** *[[Pseudotriacanthus strigilifer]]*
* สกุล *[[Triacanthus]]*
** *[[ปลาวัวจมูกสั้น|Triacanthus biaculeatus]]*
** *[[Triacanthus nieuhofii]]*
* สกุล *[[Trixiphichthys]]*
** *[[Trixiphichthys weberi]]*
* สกุล *[[Tripodichthys]]*
** *[[Tripodichthys angustifrons]]*
** *[[Tripodichthys blochii]]*
** *[[Tripodichthys oxycephalus]]*

## อ้างอิง

หมวดหมู่:อันดับปลาปักเป้า
หมวดหมู่:ปลาน้ำเค็ม
หมวดหมู่:ปลาน้ำกร่อย
หมวดหมู่:วงศ์ปลาวัวจมูกสั้น
ปก พอลกุณ

**ปก พอลกุณ** หรือ **ปก กุณ** () หรือ **พระพิเศษพานิช** หรือ**วิบูล ปกมนตรี** เป็นชาวกัมพูชาที่มีบทบาทโดดเด่นในการจัดตั้งขบวนการเขมรอิสระเพื่อต่อต้านการปกครองกัมพูชาของฝรั่งเศส และมีความสัมพันธ์ที่ใกล้ชิดกับไทย

## ประวัติ
ปก พอลกุณเป็นบุตรของออกญามหามนตรี อดีตเสนาบดีกระทรวงวังของกัมพูชา สมรสกับฉอ้อน อภัยวงศ์ น้องสาวของควง อภัยวงศ์ เป็นผู้ก่อตั้งเขมรอิสระขึ้นที่กรุงเทพฯ ในระหว่างกรณีพิพาทอินโดจีนฝรั่งเศสเพื่อแสดงความบริสุทธิ์ใจว่าไม่ได้เป็นสายลับของฝรั่งเศสในไทย ฐานกำลังที่สำคัญของกลุ่มนี้อยู่ที่พระตะบองและเสียมราฐ ผู้ร่วมทีมที่สำคัญคือ เต๊าะ ลิ้มตระกูล, ดาบ ฌวน (หรือ *ชวน เข็มเพชร*), ฮุล วงษานุภาพ และเมมวน (หรือ *แม่ม้วน*) เมื่อไทยได้เข้ามาปกครองพระตะบอง เสียมราฐและสตึงแตรง ปก พอลกุณได้รับเลือกตั้งเป็นสมาชิกสภาผู้แทนราษฎรจังหวัดพระตะบองอยู่ระยะหนึ่งก่อนที่ไทยจะคืนดินแดนนี้ให้ฝรั่งเศส

อย่างไรก็ตาม เขมรอิสระของปก พอลกุณล่มสลายลงใน พ.ศ. 2489 เนื่องจากความขัดแย้งภายในกลุ่ม และฝ่ายไทยหันไปสนับสนุนกลุ่มของดาบ ฌวนแทน ต่อมาเมื่อมีการจัดตั้งคณะกรรมการปลดปล่อยแห่งชาติเขมร ปก พอลกุณได้รับเชิญมาเป็นประธานเมื่อเดือนกรกฎาคม พ.ศ. 2492 ซึ่งเป็นช่วงที่มีความขัดแย้งระหว่างกลุ่มของดาบ ฌวนกับฝ่ายที่นิยมเวียดมิญ จนกระทั่ง ต้นปีพ.ศ. 2493 ปก พอลกุณได้ลาออกจากประธานคณะกรรมการหลังถูกกล่าวหาว่ายักยอกเงินสำหรับนำไปซื้ออาวุธที่กรุงเทพฯ หลังจากที่กลุ่มของดาบ ฌวน มอบตัวต่อฝ่ายฝรั่งเศสไม่นานนัก และไม่ได้มีบทบาทในขบวนการเขมรอิสระอีก

## อ้างอิง
* รุ่งมณี เมฆโสภณ. คนสองแผ่นดิน. กทม. บ้านพระอาทิตย์. 2551.

หมวดหมู่:นักการเมืองกัมพูชา
หมวดหมู่:สมาชิกสภาผู้แทนราษฎรจังหวัดพระตะบอง
หมวดหมู่:บรรดาศักดิ์ชั้นพระ
หมวดหมู่:สกุลอภัยวงศ์
หมวดหมู่:สกุลปกมนตรี
หมวดหมู่:ขุนนางกัมพูชา
โซ่อาหาร

[thumb|160px|right|โซ่อาหารในทะเลสาบสวีเดนแห่งหนึ่ง [เหยี่ยวออสเปรกินปลาไพก์เหนือ (northern pike) ปลาไพก์เหนือกินเพิร์ช (perch) เพิร์ชกินบลีก (bleak) บลีกกินกุ้งน้ำจืดตามลำดับ]]

**โซ่อาหาร** () เป็นลำดับเชื่อมโยงเส้นตรงและกลมในสายใยอาหารโดยเริ่มจากพืชและต่อด้วยสัตว์กินพืชจากนั้นจะเกิดการกินเป็นทอดๆ โซ่อาหารแตกต่างจากสายใยอาหาร เพราะสายใยมีเครือข่ายความสัมพันธ์การกินที่ซับซ้อน แต่โซ่อาหารมีเส้นทางการกินเป็นเส้นตรงและรูปทรงวงกลมเท่านั้น ตัววัดทั่วไปที่ใช้บอกจำนวนโครงสร้างเชิงอาหารของสายใยอาหารคือ ความยาวโซ่อาหาร ในรูปแบบง่ายที่สุด ความยาวของโซ่อาหาร คือ จำนวนเชื่อมโยงระหว่างผู้บริโภคกับฐานของสายใย และความยาวโซ่เฉลี่ยของสายใยทั้งหมด คือ ค่าเฉลี่ยเลขคณิตของความยาวโซ่ทั้งหมดในสายใยอาหาร 

โซ่อาหารปรากฏครั้งแรกในหนังสือตีพิมพ์เมื่อ ค.ศ. 1927 โดย ชาร์ลส์ เอลตัน ผู้เดียวกับที่นำเสนอแนวคิดห่วงโซ่อาหารและสายใยอาหาร

## ดูเพิ่ม
* อันตรกิริยาชีวภาพ

## อ้างอิง

หมวดหมู่:นิเวศวิทยาระบบ
พระมงคลวิสุทธิ์ (สุภา กนฺตสีโล)

**หลวงปู่สุภา กนฺตสีโล** (17 กันยายน พ.ศ. 2439 - 2 กันยายน พ.ศ. 2556) ท่านเป็นอดีตเจ้าอาวาสวัดสีลสุภาราม ท่านเป็นศิษย์ของหลวงปู่ศุข วัดปากคลองมะขามเฒ่า และ พระอาจารย์สีทัตต์ วัดท่าอุเทน จังหวัดนครพนม เป็นพระเถระคณาจารย์ที่มีพรรษาแก่กล้า และมีอายุยืนถึง 116 ปี 98 พรรษา ตั้งแต่แผ่นดินรัชกาลที่ 5 นับเป็นเวลาถึง 5 แผ่นดิน และเชี่ยวชาญพุทธาคมมากที่สุดรูปหนึ่งในรูปปัจจุบัน พระเครื่องที่ออกนามในวัดสารอด **รุ่นเสด็จกลับ** เป็นพระเครื่องที่ได้รับความนิยมสูงสุดของท่านเช่นเดียวกับเครื่องราง **แมงมุมเรียกทรัพย์** และ **จระเข้อาคม** อันขึ้นชื่อลือชา

## ประวัติ
**พระมงคลวิสุทธิ์ (หลวงปู่สุภา กนฺตสีโล)** ท่านเกิดเมื่อวันที่ 17 กันยายน พ.ศ. 2439 ในแผ่นดินพระบาทสมเด็จพระจุลจอมเกล้าเจ้าอยู่หัว ณ บ้านคำบ่อ ตำบลคำบ่อ อำเภอวาริชภูมิ จังหวัดสกลนคร โยมบิดาชื่อ ขุนพลภักดี ผู้ใหญ่บ้านคำบ่อ โยมมารดาชื่อ นางสอ วงศ์คำภา มีพี่น้องร่วมบิดามารดากัน 8 คน ท่านเป็นคนที่ 6 เมื่อมีอายุได้ 9 ขวบตรงกับปี พ.ศ. 2448 บิดามารดาจึงนำไปบรรพชาเป็นสามเณร โดยมีพระอาจารย์สวน เจ้าอาวาสวัดในหมู่บ้านคำบ่อ เป็นพระอุปัชฌาย์ ได้เดินทางไปศึกษาไปเรียนหนังสือคัมภีร์มูลกัจจายน์ที่วัดไพร่ใหญ่ จังหวัดอุบลราชธานี ใช้เวลาศึกษาคำภีร์มูลกัจจายน์อยู่ที่วัดไพร่ใหญ่อยู่หลายปี ในปี พุทธศักราช 2459 ท่านได้อุปสมบท ณ ภูเขาควาย ประเทศลาว โดมีพระอาจารย์สีทัตต์เป็นพระอุปัชฌาย์ ได้รับฉายาว่า **กนฺตสีโล** 4 พรรษาเต็มแห่งการเดินธุดงค์ตามป่าเขาลำเนาไพรพอถึงปี พ.ศ. 2463 ท่านได้กราบลาพระอาจารย์สีทัตต์ไปศึกษาพุทธาคมกับ หลวงปู่ศุข วัดปากคลองมะขามเฒ่า ตามที่พระอาจารย์สีทัตต์แนะนำได้รับการอบรมสั่งสอนด้านวิปัสสนากรรมฐานและพุทธาคมเป็นเวลาถึง 3 ปีเต็ม ได้รำเรียนวิชาอาคมและการสร้างเครื่องรางของขลังต่าง ๆ นอกจากนี้ท่านยังธุดงค์ข้ามไปยัง ประเทศเขมร ลาว พม่า จีน อินเดีย และอัฟกานิสถาน ได้ศึกษาและเปลี่ยนวิชากับพระเกจิอาจารย์ชื่อดังอีกหลายท่าน อาทิ หลวงพ่อเดิม วัดหนองโพ, หลวงพ่อจาด วัดบางกะเบา, หลวงพ่อจง วัดหน้าต่างนอก, หลวงพ่อทบ วัดชนแดน, หลวงพ่อโอภาสี เป็นต้น

## มรณภาพ
มรณภาพด้วยวัย 116 ปี ที่วัดคอนสวรรค์ จังหวัดสกลนคร อันเป็นวัดบ้านเกิด หลังอาพาธด้วยโรคชรามานานร่วม 2 ปี แพทย์ รพ.สกลนคร ตรวจพบลิ้นหัวใจรั่ว น้ำท่วมปอด นอนพักรักษาตัวที่โรงพยาบาลนาน 3 เดือน ก่อนอนุญาตให้กลับวัดตามความประสงค์ของหลวงปู่ กระทั่งมรณภาพอย่างสงบในเดือนเกิดพอดี

## อ้างอิง

# **หนังสือรวมสุดยอดพระคณาจารย์ทั้งหมด 180 พระองค์**
# นมัสการหลวงปู่สุภา
# หลวงปู่สุภา กันตสีโล 
# หลวงปู่สุภา กันตสีโล

หมวดหมู่:ภิกษุจากจังหวัดสกลนคร
หมวดหมู่:ภิกษุจากจังหวัดภูเก็ต
หมวดหมู่:บุคคลจากอำเภอวาริชภูมิ
หมวดหมู่:ชาวไทยที่มีอายุเกิน 110 ปี
หมวดหมู่:เกจิอาจารย์
ลิกาเมนตุม เทเรส เฮปาติส

ในทางกายวิภาคศาสตร์ **ลิกาเมนตุม เทเรส เฮปาติส** () หรือ **เอ็นกลมยาวของตับ** () เป็นเนื้อเยื่อลักษณะยาวคล้ายเส้นเชือกบริเวณขอบด้านบนของเอ็นรูปเคียวของตับ (falciform ligament of the liver) ในทางกายวิภาคศาสตร์เอ็นนี้เป็นเส้นแบ่งตับออกเป็นกลีบซ้ายและกลีบขวา ลิกาเมนตุม เทเรส เฮปาติสมีจุดเกาะปลายที่สะดือ เอ็นนี้เป็นตำแหน่งสำคัญของพื้นผิวด้านในของผนังหน้าท้องด้านหน้า

ลิกาเมนตุม เทเรส เฮปาติสเป็นส่วนเหลืออยู่ของหลอดเลือดดำสะดือ (umbilical vein) ในระยะทารกในครรภ์หลอดเลือดดำสะดือทำหน้าที่รับเลือดจากรกมายังทารก เมื่อทารกคลอดและหายใจเองได้หลอดเลือดดำสะดือก็จะค่อยๆ หดตัวลง โดยในระยะหลังคลอดจนถึงอายุ 1-2 เดือนหลอดเลือดดำสะดือจะยังคงอยู่ แล้วจึงหดลงกลายเป็นเนื้อเยื่อเส้นใยเรียกว่าลิกาเมนตุม เทเรส เฮปาติส เอ็นนี้พบเฉพาะในสัตว์เลี้ยงลูกด้วยนม

## แหล่งข้อมูลอื่น
* 
*  - "Stomach, Spleen and Liver: The Visceral Surface of the Liver"
* 
* Overview at ucc.edu 
* Illustration of Liver Anatomy including ligaments and structures

หมวดหมู่:เอ็น
หมวดหมู่:ตับ
การปรับตัวต่อการเปลี่ยนแปลงสภาพภูมิอากาศ

**การปรับตัวต่อการเปลี่ยนแปลงสภาพภูมิอากาศ** () หมายถึง การปรับตัวและสิ่งรอบๆตัว รวมถึงชุมชนให้มีความสามารถในการรับมือและสร้างภูมิคุ้มกันต่อสภาพภูมิอากาศที่เปลี่ยนแปลงไป รวมถึงการสร้างโครงสร้างพื้นฐานต่างๆเพื่อรับมือต่อสถานการณ์และสภาพปัญหา การปรับตัวต่อการเปลี่ยนแปลงสภาพภูมิอากาศมีความหมายแตกต่างจาก**การบรรเทาผลกระทบ** ()ซึ่งมักเข้าใจผิดในความหมายอยู่เสมอ อย่างไรก็ตาม การบรรเทาผลกระทบและการปรับตัวมีความสัมพันธ์ในเชิงผกผัน กล่าวคือ หากการบรรเทาผลกระทบเป็นไปอย่างมีประสิทธิภาพมาก การปรับตัวก็จะมีความจำเป็นและใช้ทรัพยากรน้อยลง 

การปรับตัวต่อการเปลี่ยนแปลงสภาพภูมิอากาศ เริ่มได้รับความสนใจจากทั่วโลก โดย **คณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ** ()ได้จัดตั้งคณะทำงานกลุ่มที่ 2 (Working Group 2) รับผิดชอบด้านผลกระทบ การปรับตัว และความอ่อนไหว (Impact Adaptation and Vulnerability)  โดยคณะทำงานได้ระบุว่าการปรับตัวเป็นนโยบายที่จำเป็นต้องผลักดันเพื่อลดผลกระทบที่จะเกิดขึ้นจากการเปลี่ยนแปลงสภาพภูมิอากาศ 

ในประเทศอังกฤษ มีการให้ข้อมูลการปรับตัวต่อการเปลี่ยนแปลงสภาพภูมิอากาศในเว็บไซต์ของรัฐบาล โดยระบุว่าอังกฤษต้องเตรียมปรับตัวรับมือในปัญหา น้ำท่วม ภัยแล้ง และปัญหาคลื่นความร้อน โดยมีรายละเอียดการปรับตัวตามเอกสาร Mayor’s Climate Change Adaptation Strategy

## อ้างอิง

หมวดหมู่:การเปลี่ยนแปลงสภาพภูมิอากาศ
รังสีแคโทด

**รังสีแคโทด** () คือกระแสของอิเล็กตรอนที่สังเกตได้ในท่อสุญญากาศ ถ้าเราติดตั้งอิเล็กโทรดสองชุดเข้ากับท่อแก้วที่เป็นสุญญากาศแล้วจ่ายโวลต์เข้าไป จะสังเกตได้ว่าแก้วทางฝั่งตรงข้ามของอิเล็กโทรดขั้วลบจะเรืองแสง ซึ่งเกิดจากการปลดปล่อยอิเล็กตรอนและเดินทางตั้งฉากกับแคโทด (คือขั้วอิเล็กโทรดที่เชื่อมต่อกับขั้วลบของแรงดันจ่าย) ปรากฏการณ์นี้สังเกตพบครั้งแรกโดย โจฮันน์ ฮิตทอร์ฟ นักฟิสิกส์ชาวเยอรมันเมื่อปี ค.ศ. 1869 ต่อมาในปี ค.ศ. 1876 ยูจีน โกลด์สไตน์ ตั้งชื่อให้ว่า *kathodenstrahlen* หรือรังสีแคโทด

ปี ค.ศ. 1897 เจ. เจ. ทอมสัน นักฟิสิกส์ชาวอังกฤษ พิสูจน์ว่ารังสีนี้ประกอบด้วยอนุภาคประจุลบซึ่งไม่เคยรู้จักมาก่อน ต่อมาจึงมีการตั้งชื่ออนุภาคนี้ว่า "อิเล็กตรอน"  หลอดรังสีแคโทด (Cathode ray tube หรือ CRT) เป็นท่อใช้ควบคุมการหักเหของลำอิเล็กตรอนโดยอาศัยสนามแม่เหล็กหรือสนามไฟฟ้า เพื่อใช้สร้างภาพบนจอโทรทัศน์ยุคเก่า ที่เรียกกันว่า จอ CRT

## อ้างอิง

## แหล่งข้อมูลอื่น
* The Cathode Ray Tube site
* ภาพซิมูเลชั่นแสดงอิเล็กตรอนในสนาม สร้างโดย BIGS

หมวดหมู่:แม่เหล็กไฟฟ้า
หมวดหมู่:เทคโนโลยีโทรทัศน์
ลิลี คอลลินส์

**ลิลี เจน คอลลินส์** () เกิดเมื่อวันที่ 18 มีนาคม ค.ศ.1989 เป็นนักแสดง, นางแบบ และนักเขียนชาวอังกฤษ เธอเป็นลูกสาวของฟิล คอลลินส์ นักร้องชายชื่อดัง

## ประวัติ
ลิลี เจน คอลลินส์ เป็นลูกสาวของฟิล คอลลินส์นักร้องชื่อดังและจิลล์ นิโคล เทเวอแมน เธอเป็นทั้งคนเขียน นักแสดง นางแบบ และอีกมากมายในวงการทั้งหลาย

## การแสดงและผลงาน
คอลลินส์เป็นนักแสดงที่มีชื่อเสียง เธอก้าวสู่วงการตั้งแต่ยังเด็กเรื่อง Growing Paints โดยเธอไม่ได้เป็นแค่นักแสดงแต่เธอยังเขียนนิตยสารมากมายทั้ง Seventeen และ Cleo เธอเล่นเป็นลูกสาวของ Sandra Bullock ในภาพยนตร์เรื่อง The Blind Side และหลานสาวนักบวชใน Priest ที่นำแสดงโดยดาราชื่อดัง Paul Bettany รวมไปถึงนางเอกใน Abduction ซึ่งได้นักแสดงชื่อดัง Taylor Lautner มาร่วมด้วย (และต่อมาเป็นแฟนกันก่อนจะเลิกกันหลังจากที่หนังฉายไม่นาน) ซึ่งในปี 2012 เธอยังมีหนังที่สร้างจากนิทานเรื่อง Snow White ในภาพยนตร์ Mirror Mirror โดยผู้กำกับชื่อดัง  Tarsem Singh ซึ่งใครที่อยากติดตามผลงานเธออีกในปี 2013 เธอได้มีภาพยนตร์ที่สร้างจากนวนิยายชุด The Mortal Instruments : City Bones อีกด้วย

## ผลงานด้านการแสดง

### ภาพยนตร์

### โทรทัศน์

## อ้างอิง
  

หมวดหมู่:นักแสดงอเมริกัน
หมวดหมู่:นักแสดงอังกฤษ
หมวดหมู่:ผู้มีชื่อเสียงทางโทรทัศน์ชาวอเมริกัน
หมวดหมู่:บุคคลจากกิลด์ฟอร์ด
วงศ์ปลาวัวจมูกยาว

**วงศ์ปลาวัวจมูกยาว** หรือ **วงศ์ปลาตะไบ** (วงศ์: Monacanthidae, ) เป็นวงศ์ของปลากระดูกแข็งในอันดับปลาปักเป้า (Tetraodontiformes) วงศ์หนึ่ง

มีรูปร่างโดยรวม คือ มีผิวหนังที่หยาบ มีเกล็ดเล็กละเอียดปกคลุมทั้งตัว ครีบหลังแบ่งเป็น 2 ตอน มีก้านครีบหลังก้านแรกเป็นแท่งกระดูกใหญ่ ซึ่งแหลมและแข็งแรงคล้ายเขาสัตว์ ซึ่งสามารถใช้ยกขึ้นเพื่อป้องกันตัวเองได้ ครีบหลังตอนที่ 2 เป็นครีบที่อ่อนนุ่ม ครีบท้องลดรูปไปโดยที่ก้านครีบก้านแรกเป็นเงี่ยงแข็ง ครีบก้นยาว ครีบหางกลมเป็นรูปพัด มีฟันในขากรรไกรด้านนอก 3 ชุด และด้านใน 2 ชุด มีจุดเด่น คือ ในบางสกุลมีจะงอยปากยื่นนยาวออกมาคล้ายท่อหรือหลอด ใช้สำหรับซอกซอนหาอาหารในแนวปะการัง และมีรูปร่างที่เรียวยาวอย่างเห็นได้ชัด 

โดยมากแล้วเป็นปลาที่มีขนาดเล็ก มีความยาวโดยเฉลี่ยเมื่อโตเต็มที่ประมาณ 60 เซนติเมตร โดยชนิดที่ใหญ่ที่สุดยาวได้ถึง 110 เซนติเมตร พบทั้งหมด 26 สกุล ราว 107 ชนิด กระจายพันธุ์ในมหาสมุทรแอตแลนติก, แปซิฟิก และมหาสมุทรอินเดีย

เป็นปลาที่อาศัยอยู่ตามแนวปะการังหรือตามกอสาหร่ายที่มีกระแสน้ำไหลอ่อน ๆ ในระดับความลึกไม่เกิน 30 เมตร โดยหากินสัตว์น้ำที่ไม่มีกระดูกสันหลังเหมือนกับปลาในวงศ์อื่นในอันดับเดียวกัน โดยจะกินปะการังเขากวาง (*Acropora* spp.)  เป็นอาหารหลัก หากินในเวลากลางวัน และนอนหลับในแนวปะการังในเวลากลางคืน มีการแพร่พันธุ์โดยการวางไข่ในแหล่งน้ำกร่อย มีตัวผู้เป็นผู้ดูแล

เป็นปลาที่เป็นที่นิยมชื่นชอบถ่ายรูปของนักดำน้ำอีกจำพวกหนึ่ง ซึ่งไม่มีอุปนิสัยดุร้ายก้าวร้าวเหมือนปลาในวงศ์ปลาวัว (Balistidae) และยังนิยมเลี้ยงเป็นปลาสวยงามได้ด้วย

อีกทั้งในอาหารเกาหลี ยังสามารถทำเป็นอาหารรับประทานเล่นได้ด้วย โดยแปรรูปเป็นขนมอบแห้งเรียกว่า "จุยโป" (쥐포) และในอดีตมีการใช้หนังของปลาในวงศ์ปลาวัวจมูกยาวนี้ทำเรือไม้ด้วย

โดยคำว่า Monacanthidae ที่ใช้เป็นชื่อวงศ์ในทางวิทยาศาสตร์นั้น มาจากภาษากรีกคำว่า "Monos" หมายถึง เดี่ยว หรือ อันเดียว ผสมกับคำว่า "Akantha" หมายถึง หนาม

### การจำแนก (สกุล)
**[[Acanthaluteres]]* 
**[[Acreichthys]]* 
**[[Aluterus]]*
**[[Amanses]]*
**[[Anacanthus]]* 
**[[Brachaluteres]]* 
**[[Cantherhines]]* 
**[[Cantheschenia]]* 
**[[Chaetodermis]]* 
**[[Colurodontis]]* 
**[[Enigmacanthus]]* 
**[[Eubalichthys]]* 
**[[Lalmohania]]* 
**[[Meuschenia]]*
**[[Monacanthus]]* 
**[[Nelusetta]]*
**[[Oxymonacanthus]]*
**[[Paraluteres]]*
**[[Paramonacanthus]]* 
**[[Pervagor]]* 
**[[Pseudalutarius]]* 
**[[Pseudomonacanthus]]*
**[[Rudarius]]* 
**[[Scobinichthys]]* 
**[[Stephanolepis]]* 
**[[Thamnaconus]]*  

## อ้างอิง

หมวดหมู่:อันดับปลาปักเป้า
หมวดหมู่:ปลาน้ำเค็ม
หมวดหมู่:ปลาน้ำกร่อย
หมวดหมู่:ปลาตู้
หมวดหมู่:วงศ์ปลาวัวจมูกยาว
ปลาวัวจมูกยาว

**ปลาวัวจมูกยาว** หรือ **ปลาวัวจุดส้ม** () เป็นปลาทะเลขนาดเล็กชนิดหนึ่ง มีชื่อวิทยาศาสตร์ว่า *Oxymonacanthus longirostris* อยู่ในวงศ์ปลาวัวจมูกยาว (Monacanthidae)

มีรูปร่างเรียวยาวอย่างเห็นได้ชัด มีจะงอยปากยื่นยาวคล้ายหลอดหรือท่อ ครีบหลังแบ่งเป็น 2 ตอน ตอนแรกมีเงี่ยงแข็งซึ่งสามารถตั้งชี้หรือกระดกได้เพื่อใช้ข่มขู่ผู้รุกรานหรือป้องกันตัวจากปลาที่ใหญ่กว่า เมื่อเวลาถูกกินเข้าปากจะถูกเงี่ยงนี้ทิ่มเอา ครีบท้องลดรูปลงไปทำให้เล็กและมีก้านครีบแข็งเช่นเดียวกับครีบหลัง สามารถพับเก็บได้ ครีบท้องยาว  ครีบหางกลมเป็นรูปพัด  มีจุดกลมสีส้มกระจายอยู่ทั่วบนพื้นลำตัวสีเขียวอมฟ้า โดยที่ส่วนหน้าจะเป็นรอยขีดยาวตามดวงตา ที่ปลายครีบหางจะมีจุดสีดำขนาดใหญ่

มีขนาดโตเต็มที่ประมาณ 10 เซนติเมตร พบกระจายพันธุ์ค่อนข้างกว้าง โดยพบได้ตั้งแต่ชายฝั่งของทวีปแอฟริกาฝั่งตะวันออกและใต้, โมซัมบิก, ทะเลแดง, ซามัว, หมู่เกาะริวกิวในทะเลจีนตะวันออก, นิวแคลิโดเนีย, ตองงา และเกรต แบร์ริเออร์ รีฟ ในน่านน้ำไทยพบได้เฉพาะฝั่งทะเลอันดามัน

เป็นปลาที่มักอยู่เป็นคู่ โดยจะพบมากที่สุดในแนวปะการัง เพราะกินปะการังเขากวาง (*Acropora* spp.) เป็นหลัก พบได้ในความลึกตั้งแต่ 4-30 เมตร หากินในเวลากลางวัน และนอนหลับในเวลากลางคืนในแนวปะการังหรือกองหิน

เป็นปลาที่เป็นที่ชื่นชอบถ่ายรูปของนักดำน้ำเนื่องจากเป็นปลาที่สวยงามและไม่มีพฤติกรรมก้าวร้าว และนิยมเลี้ยงเป็นปลาสวยงามด้วย

## อ้างอิง

## แหล่งข้อมูลอื่น
*รูปและข้อมูลจาก Fishbase.org

หมวดหมู่:วงศ์ปลาวัวจมูกยาว
หมวดหมู่:ปลาที่พบในประเทศไทย
หมวดหมู่:ปลาแอฟริกา
หมวดหมู่:ปลาที่พบในประเทศอินเดีย
หมวดหมู่:ปลาที่พบในประเทศออสเตรเลีย
หมวดหมู่:ปลาตู้